# ACTA DE LA SESSIÓ EXTRAORDINÀRIA DE CONSTITUCIÓ DE L’AJUNTAMENT DE DELTEBRE

# A la Casa Consistorial de Deltebre i sent les 12 hores del matí del dia onze de juny de dos mil onze, van concórrer, prèvia citació, de conformitat amb els articles 195 de la Llei Orgànica 5/1985, de 19 de juny, del Règim Electoral General, article 75 de la Llei 7/85, de 2 d’abril, Reguladora de les Bases del Règim Local i article 37.1 del Reglament d’Organització, Funcionament i Règim Jurídic de les Entitats Locals, aprovat pel Reial Decret 2568/1986, de 28 de novembre, els Regidors electes a les darreres eleccions locals convocades pel Reial Decret 444/2007, de 2 d’abril, GERVASI ASPA CASANOVA, ROGELIO TOMAS BONET, JORDI PAU TORRES FABRA, SÒNIA BERTOMEU TOMÀS, MARIA SALOMÉ BERTOMEU MAURI, OSCAR MARTIN BO, SUSANNA GOMEZ CASTELLÀ, LLUÍS SOLER PANISELLO, TERESA CULVI PORRES, SALVADOR BERTOMEU BERTOMEU, DOMINGO ALCALÀ SORRIBES, CARME FRANCH RIUS, JOSÉ EMILIO BERTOMEU RIO, JOAN ALGINET ALIAU, SÒNIA BERTOMEU FRANCH, JOAN BERTOMEU BERTOMEU I TOMÀS CASTELLS FRESQUET, amb l’objecte de celebrar la sessió pública solemne de constitució de l’ajuntament.

Declarada oberta la sessió, es va passar al primer punt de l’ordre del dia, relatiu a la constitució de la mesa d’edat.

Per part del secretari de la corporació es va constituir la mesa d’edat d’acord amb el disposat a l’art. 37.2 del Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals i art.195 de la Llei Orgànica 5/1985, de 19 de juny, del Règim Electoral General.

Aquesta mesa d’edat estava integrada pel regidor de més edat, Sr. JOAN BERTOMEU BERTOMEU, que actuava com a president i el regidor de menor edat, Sr. JOAN ALGINET ALIAU que actuava com a vocal. Com a secretari d’aquesta mesa, actuava el de la corporació, Sr. DAVID TORRES FABRA.

Tot seguit es va passar al següent punt de l’ordre del dia, referent a la comprovació de les credencials.

Per part de la Mesa es va comprovar les credencials dels regidors/es electes, d’acord amb les certificacions trameses per la Junta Electoral de Zona a l’Ajuntament i al mateix temps pel secretari s’informà que tots els regidors/es electes, de conformitat amb allò disposat a l’apartat 5è de l’article 75 de la Llei 7/1985, de 2 d’abril, reguladora de les Bases de Règim Local, modificada en aquest punt per l’article 4 de la Llei 9/1991, de 22 de març, han formulat declaració sobre causes de possible incompatibilitat, sobre els seus béns i sobre qualsevol activitat que els proporcioni o pugui proporcionar ingressos econòmics.

A continuació es va passar al tercer punt de l’ordre del dia, referent a la promesa o jurament dels regidors/es i declaració de constitució de la Corporació.

Per part del President de la mesa d’edat es va nomenar per ordre alfabètic els regidors/es perquè, de conformitat amb la redacció del Reial Decret 707/79, de 5 d’abril, prenguessin possessió del seu càrrec.

El president de la Mesa, els formulà la següent pregunta:

“Jureu o prometeu per la vostra consciència i honor complir fidelment les obligacions del càrrec amb lleialtat al Rei, i guardar i fer guardar la constitució i l’Estatut d’Autonomia de Catalunya?”.

El Sr. DOMINGO ALCALA SORRIBES va contestar, PROMETO PER IMPERATIU LEGAL SENSE RENUNCIAR ALS DRETS NACIONALS DE CATALUNYA.

El Sr. GERVASI ASPA CASANOVA va contestar, PROMETO PER IMPERATIU LEGAL.

El Sr. SALVADOR BERTOMEU BERTOMEU, va contestar, PROMETO PER IMPERATIU LEGAL.

La Sra. SÒNIA BERTOMEU FRANCH, va contestar, PROMETO.

La Sra. MARIA SALOMÉ BERTOMEU MAURI, va contestar, PROMETO PER IMPERATIU LEGAL.

El Sr. JOSE EMILIO BERTOMEU RIO, va contestar, PROMETO PER IMPERATIU LEGAL.

La Sra. SÒNIA BERTOMEU TOMÀS, va contestar, PROMETO PER IMPERATIU LEGAL.

El Sr. TOMÀS CASTELLS FRESQUET, va contestar, JURO.

La Sra. TERESA CULVI PORRES, va contestar, PROMETO PER IMPERATIU LEGAL SENSE RENUNCIAR ALS DRETS NACIONALS DE CATALUNYA.

La Sra. CARME FRANCH RIUS, va contestar, PROMETO PER IMPERATIU LEGAL SENSE RENUNCIAR ALS DRETS NACIONALS DE CATALUNYA.

La Sra. SUSANNA GÓMEZ CASTELLÀ, va contestar, PROMETO PER IMPERATIU LEGAL

El Sr. OSCAR MARTIN BO, va contestar, PROMETO PER IMPERATIU LEGAL.

El Sr. LLUIS SOLER PANISELLO, va contestar, PROMETO PER IMPERATIU LEGAL SENSE RENUNCIAR ALS DRETS NACIONALS DE CATALUNYA.

El Sr. ROGELIO TOMAS BONET, va contestar, PROMETO PER IMPERATIU LEGAL.

El Sr. JORDI PAU TORRES FABRA, va contestar PROMETO PER IMPERATIU LEGAL.

Finalment vàren prendre possessió del seu càrrec, el Sr. JOAN ALGINET ALIAU, com a vocal de la mesa d’edat, contestant, PROMETO i el Sr. JOAN BERTOMEU BERTOMEU, com a President de la mesa d’edat, contestant, JURO

Tot seguit el president de la mesa, el Sr. JOAN BERTOMEU BERTOMEU declarà constituïda la corporació i es va passar al quart punt de l’ordre del dia, relatiu a l’elecció de l’alcalde.

Es va procedir a elegir alcalde en la forma que s’assenyala a l’art. 196 de la Llei Orgànica del Règim Electoral General.

El president de la mesa va preguntar, de conformitat amb l’art. 196, als regidors que encapçalaven les corresponents llistes quins es presentaven com a candidats a l’alcaldia

GERVASI ASPA CASANOVA, es presenta com a candidat? Va respondre si.

LLUIS SOLER PANISELLO, es presenta com a candidata? Va respondre no.

JOSE EMILIO BERTOMEU RIO, es presenta com a candidat? Va respondre no

JOAN BERTOMEU BERTOMEU, es presenta com a candidat? Va respondre no.

A continuació, es va efectuar la votació per ordre alfabètic per part dels regidors/es, mitjançant papereta dipositada en una urna.

Finalitzada la votació, es va procedir a l’escrutini, quedant de la següent manera:

# VOTS A FAVOR DEL SR. GERVASI ASPA CASANOVA .................................... 10

**VOTS EN BLANC ................................................................................................... 7**

Per tant va ser proclamat alcalde de l’Ajuntament de Deltebre el Sr. GERVASI ASPA CASANOVA.

A continuació es va passar al cinquè punt de l’ordre del dia, relatiu al jurament o promesa de l’alcalde electe i presa de possessió del seu càrrec.

El president de la mesa d’edat va llegir a l’alcalde la fórmula establerta al Reial Decret 707/1979, de 5 d’abril.

“Jureu o prometeu per la vostra consciència i honor complir fidelment les obligacions del càrrec amb lleialtat al Rei, i guardar i fer guardar la constitució i l’Estatut d’Autonomia de Catalunya?”

L’alcalde, Sr. GERVASI ASPA CASANOVA, va respondre SI PROMETO PER IMPERATIU LEGAL.

Un cop fet el jurament, el President de la Mesa d’Edat va cedir el seu lloc a l’alcalde.

Tot seguit es va passar al sisè punt de l’ordre del dia, mitjançant el qual la interventora de la corporació de conformitat amb allò que estableix l’art. 36.2 del Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, va donar compte de l’estat de tresoreria, al qual acompanyen els certificats dels extractes bancaris i l’estat de conciliació de saldos i per part del secretari es va donar compte de l’inventari de béns de la corporació, que es troba degudament extractat i diligenciat a la Secretaria de la Corporació.

Finalment es va passar al darrer punt de l’ordre del dia, relatiu a l’acte de cloenda de la sessió on l’alcalde va donar la paraula a cada cap de llista.

I per últim, per part de l’alcalde es va fer el discurs de cloenda de l’acte.

I no havent més assumptes per a tractar el Sr. Alcalde aixeca la sessió a les 12 hores i 45 minuts redactant de tot el tractat aquesta acta que autentico amb la meva signatura i del contingut de la qual, com a secretari de la corporació, certifico.

L’Alcalde, El Secretari acctal.,

Gervasi Aspa Casanova David Torres Fabra